Държавен вестник, бр. 6, 2026 г., стр. 53

БРОЙ  6	
Д Ъ Р Ж А В Е Н  В Е С Т Н И К 	
СТР.  53  
вътрешнозаводски транспорт; подрежда и съхранява суровини и допълнителни материали в 
складови помещения, осигурявайки правилното им разположение и достъпност; захранва и 
отвежда млечни суровини, материали, полуфабрикати, готова продукция, отпадъци – ръчно или 
механизирано, при обслужване на технологичен процес; 
Подготовка на млечни суровини и материали: извършва визуална проверка на млечните 
суровини за наличие на замърсявания, повреди или отклонения във външния вид, които могат да 
повлияят на качеството на крайния продукт; извършва измервания на тегло, размер или 
консистенция на млечни суровини, използвайки основни измервателни уреди или методи; 
почиства млечните суровини от замърсявания, използвайки методи като измиване, пресяване или 
ръчно отстраняване на нежелани частици; извършва първична ръчна или полумеханизирана 
обработка на млечни суровини, материали и полуфабрикати като разопаковане, нарязване или 
други операции, подготвяйки ги за следващите етапи на преработка; подготвя (сглобява) 
потребителски и транспортни опаковки; 
Влагане на суровини в производството: под ръководство на технолога, по-опитни 
работници или ръководители участва в процесите на влагане на млечни суровини и добавки в 
производството, като изпълнява конкретни задачи; наблюдава и зарежда машини и съоръжения, 
свързани с използване на суровини в производството. Влагането на суровини в машини и 
съоръжения се извършва под пряко ръководство и не предполага обслужване на машината в 
цялостния ѝ смисъл; 
Хигиена и дезинфекция: извършва почистване, миене и дезинфекция на площадки, 
складови помещения, дворни пространства, производствени и санитарно-битови помещения, 
както и на машини, апарати и съоръжения в млекопреработвателните предприятия; разделно 
сортира и събира вторични суровини (вторични продукти) и отпадъчни материали; 
Разфасоване и опаковане: участва в разфасоването и опаковането на полуфабрикати и 
готова продукция от мляко и млечни продукти; работи с цифрови устройства (електронни везни, 
етикетиращи системи и др.) при маркиране на разфасовани материали и продукция; 
Намаляване на хранителните загуби (превенция на разхищението на хранителни ресурси): 
прилага принципи за ефективно използване на суровини и полуфабрикати с цел минимизиране на 
отпадъците по време на първичната обработка и съдейства за разделното събиране на отпадъци; 
Устойчиви практики в съответствие с екологичните норми и стандартите за кръгова 
икономика: работи съобразно принципите на устойчивото производство, прилагайки практики за 
пестене на вода, енергия и други ресурси; 
Използване на цифрово оборудване: използва електронни везни, етикетиращи системи, 
основни контролни панели и други цифрови устройства, които се използват при маркиране на 
разфасовани материали и продукция. 
Особености на професията за първа степен на квалификация: 
Работно време: възможна е работа на смени, включително нощни смени, особено в 
предприятия с непрекъснато производство. Работата може да бъде и на фиксиран график през 
деня;  
Работна среда: работата често се извършва в производствени помещения, където може да 
има шум, вибрации, прах и специфични миризми, свързани с преработката на мляко. Необходимо 
е носене на работно облекло и лични предпазни средства;  
Повторяемост на дейностите: голяма част от работата е рутинна и повторяема, изискваща 
прецизност и внимание към детайла при изпълнение на стандартизирани процедури;